hu en hu en hu hu hu hu en en hu en hu hu hu hu hu nb hu hu hu hu hu hu hu hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu en en en en en en en hu hu eo
Mindig az úton érzi jól magát
Úton címmel nemrégiben interjúkötet jelent meg Szerednyey Béla életéről. A színész harminc éve van a pályán, több népszerű tévéfilmben szerepelt, a Madách Színház oszlopos tagja, nem zárkózik el a bulvárlapok elől sem. Azt hihetnénk, sok mindent tudunk már róla. A könyvet olvasva kiderül, hogy idáig mégis szinte semmit.
Ez nem hagyományos életrajz, a kötetben Szerednyey Béla beszél mindarról, ami számára fontos, felelevenít emlékezetes élményeket. Életén keresztül betekinthetünk nemcsak a vitorlázás rejtelmeibe, de a színház izgalmas világába is. Saját elmondása szerint meztelenre vetkőzött, soha ilyen őszintén még nem beszélt sehol. A kötet megjelenése kapcsán a színész nyilatkozott lapunknak.
–  Milyen érzés, amikor mindössze ötven évesen egy életutat összegző könyv jelenik meg az emberről? Gondolom még nem áll szándékában visszavonulni.
– Megkönnyebbülés ez a könyv. A pszichológiának is ez a módszere, beszélteti az embert önmagáról. Azt hiszem, én is kiírtam magamból azt a sok hordalékot, ami az évek alatt lerakódott bennem. Nagyon sokszor átolvastam, talán nincs benne egyetlen olyan mondat sem, amin rajtakapható lehetek, hogy amit elmesélek, az nem úgy volt.
– Ez egy kitárulkozó könyv. Nem tart attól, hogy valaki megpróbálja ezt kiforgatni?
– A színész a színpadon állandóan hazudik, hiszen nem a saját életét, hanem egy másik emberét játssza. Mi értelme lett volna, ha ezekre a kérdésekre nem adtam volna őszinte válaszokat? Ez a könyv egy szembenézés, egy kassza. Megnézem, most hol tartok. Ezért is kapta a könyv azt a címet, hogy Úton. Aki elolvassa a könyvet, az meg fogja érteni, miért van az, hogy én mindig az úton érzem jól magam.
– Merre visz most ez az út?
– Nem tudom. Ha tudnám előre, minden egyszerűbb lenne. Remélem, ahogy eddig vitt, úgy visz tovább is.
– Az úgy jó?
– Nem akarok semmiképpen ennél gyorsabban menni. Rengeteg veszélye van egy gyors emelkedésnek. Az én pályámat egyenletes emelkedés jellemzi és én ezzel elégedett vagyok. Ebből merítem azt a biztonságot és nyugalmat, amit velem kapcsolatban mindig emlegetnek.
– Mi az, amire még vágyik?
– Úgy vagyok ezzel, ahogyan az anekdota szerint az angol királynő, akit megkérdeztek, hogy zavarná-e, ha rágyújtanának a társaságában. Erre a királynő így felelt: – Nem tudom, ez még velem nem fordult elő. Nem tudom, hogy szeretném-e azt, amire ma vágyom. Majd meglátom, ha esetleg megadja az élet, azt, ami ma még hiányzik. Akkor majd megmondom, hogy szeretem-e vagy sem.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.